La consellera Salvador es compromet amb l’alcalde a explicar en dues setmanes els veïns de Burjassot la finalització del projecte de la superestructura de l’Empalme
2025-07-24

La consellera de Vivenda, Obres Públiques i Vertebració del Territori, María José Salvador, ha mantingut aquest matí una breu reunió amb l’alcalde de Burjassot, Rafa García, després de la signatura de la Declaració Institucional a la qual han sigut convidats els alcaldes. La declaració impulsa la creació d’una autoritat que gestione la mobilitat entre la ciutat de València i els seus pobles i reconeix la necessitat de crear una Autoritat única de transport per a l’àrea metropolitana de València, que gestione el desplaçament metropolità i oferisca un servei de major qualitat als ciutadans.

Després de la citada reunió, la consellera i l’alcalde de Burjassot han acordat una visita de la consellera a Burjassot en l’espai de dues setmanes per a explicar les veïnes i els veïns la situació en la qual es troba la finalització de la súper estructura de la Línia 1 al seu pas pel Barri de l’Empalme, i que tal i com ella mateixa li ha confirmat a l’alcalde, s’ha convertit també en una de les prioritats de la conselleria. La consellera Salvador ha informat l’alcalde García que la conselleria compta amb els diners necessaris per a la finalització durant 2016 de la redacció del projecte, que no estava realment contemplat en l’últim govern i que suposa també l’adequació a les últimes novetats quant a matèria de seguretat es refereix. Així mateix, ha anunciat que en la seua visita a Burjassot explicarà als veïns que es consignarà l’inici del projecte pròximament.

Per a l’alcalde, “aquesta és una gran notícia, ja que per fi veiem la llum al final d’un túnel que ha sigut molt fosc durant els últims anys. Consignar la redacció i l’execució del projecte és una realitat incontestable per a tots. Esperem poder veure a partir de 2017 aquest projecte en vies de finalització i que el barri de l’Empalme aconseguisca la normalitat que havia d’haver tingut fa ja molts anys. L’últim govern del PP ens va donar unes xifres que una vegada acarades les dades amb l’actual consellera no eren les reals, ni en l’actualització del projecte ni en l’adequació a les noves mesures de seguretat, per aquest motiu també caldrà refer-ho tot. Són bones notícies, esperançadores, i en dues setmanes, li agrairé a la consellera el seu gest amb aquesta ciutat i amb les seues veïnes i veïns”.